ທ່ານ Qadri ຮຽກຮ້ອງ ໃຫ້ລັດຖະບານ ປາກິສຖານ ລາອອກ
ນັກສອນສາສະໜາ Muhammad Tahir-ul Qadri ​​ບັນລຸ​ການ​ຕົກລົງ​ກັບລັດຖະບານ​ແລ້ວ ໃນອັນ​ທີ່​ເອີ້ນວ່າ “ຄຳ​ປະກາດ Islamabad”
ນັກສອນສາສະໜາອິສລາມຄົນນຶ່ງ ທີ່ນໍາພາການປະທ້ວງໃນນະ ຄອນຫລວງຂອງປາກິສຖານອາທິດນີ້ຮຽກຮ້ອງໃຫ້ລັດຖະບານ ລາອອກໂດຍກ່າວວ່າ ທ່ານໄດ້ບັນລຸການຕົກລົງເພື່ອຍຸຕິການ ປະທ້ວງເປັນເວລາສີ່ມື້ແລ້ວ ທ່ານ Muhammad Tahir-ul Qadri ໄດ້ກ່າວຕໍ່ບັນດາຜູ້ສະ ໜັບສະ ໜຸນ ໃນກຸງ Islamabad ໃນວັນພະຫັດວານນີ້ວ່າ ທ່ານໄດ້ບັນລຸການຕົກລົງກັບ ລັດຖະບານແລ້ວ ອັນທີ່ເອີ້ນວ່າ “ຄຳປະກາດ Islamabad” ທີ່ລົງນາມໂດຍ ນັກສອນ ສາສະໜາອິສລາມນິກາຍ Sufi ຊາວການາເຊື້ອສາຍປາກິສຖານແລະ ນາຍົກລັດຖະ ມົນຕີ Raja Pevez Ashraf ກ່າວວ່າ ສະພາແຫ່ງຊາດອາດຈະຖືກຍຸບ ເພື່ອເຫັນແກ່ການສ້າງຕັ້ງລັດຖະບານຊົ່ວຄາວ ບໍ່ເທົ່າ ໃດມື້ກ່ອນທີ່ອາຍຸຂອງສະພາຈະສິ້ນສຸດລົງໃນວັນທີ 15 ເດືອນມີນາ ທ່ານ Qadri ກ່າວວ່າ ມັນຈະອຳນວຍໃຫ້ມີເວລາ 90 ມື້ ກ່ອນຈະເຖິງວັນປ່ອນບັດເລືອກຕັ້ງສະມາຊິກສະພາຊຸດໃໝ່ເພື່ອກວດສອບບັນດານັກການເມືອງ ທີ່ຈະເຂົ້າຮ່ວມການເລືອກຕັ້ງນັ້ນ ຜູ້ສະໜັບສະໜຸນທ່ານ Qadri ຫຼາຍສິບພັນຄົນເລີ້ມພາກັນໄປເຕົ້າໂຮມກັນທີ່ນະຫລວງ ໃນວັນຈັນຜ່ານມາ ໃນຕອນເຊົ້າຂອງວັນພະຫັດຜ່ານມານີ້ທ່ານ Fasih Bokhari ຫົວໜ້າ ຫ້ອງການຕໍ່ຕ້ານການສໍ້ລາດບັງຫລວງຂອງປາກິສຖານ ກ່າວຕໍ່ສານສູງສຸດຂອງປາກິສຖານວ່າ ທ່ານບໍ່ມີຫລັກຖານພ່ຽງພໍ ທີ່ຈະຈັບກຸມ ນາຍົກ ລັດຖະມົນຕີ Ashraf ໃນຂໍ້ຫາສໍ້ລາດບັງຫລວງ